Queque statu proclivi temporis firma debeat ratione persistere expedit ea apicum signis exprimere quatenus per succedentia tempora inconvulsa queant permanere. Quapropter noverit omnis ecclesia fidelium quoniam ego Otto Dei gratia comes conjuxque mea Helisabeth ob animarum nostrarum remedium donamus Deo sanctisque apostolis Petro et Paulo quasdam res juris nostri sitas in pago Lingonensi in comitatu Oscherinsi in villa Fisciaco. Sunt autem vinee, campi, prata, silve, aque aquarumque decursus, servi cum uxoribus et infantibus. Hanc igitur terram cum omnibus appendiciis Cluniaci loco donamus eo pacto ut ab hac die ejusdem loci rectores medietatem teneant et possideant. Post uxoris mee jam dicte Helisabeth discessum omne hoc predium cum omnibus appendiciis excipiant et quidquid voluerint faciant. Sig. Ottonis comitis et uxoris sue Helisabeth qui donationem istam fieri et firmare preceperunt. Sig. Hugonis. Sig. Dalmatii. Sig. Rudolfi. Sig. Gautseranni. Sig. Gislerii levite. Sig. Arlebaldi. Sig. Leotardi. Sig. Arnulfi. Data III Kalendas julii regnante Rotberto Rege. Rannulfus levita scripsit. Au dos est écrit: Carta Otonis comitis et uxoris ejus Helisabeth in villa Fisciaco in pago Lingonensi in comitatu Oscherenci.